Peak everything - Sargasso
Door Steeph maandag 20 april 2009, 15:51 Thema Algemeen
Tags Grondstoffen, peak oil, Waan v/d Dag OB dreig glo parlement met regstappe oor haar pos | Netwerk24
Deur Philda Essop 21 Julie 2019 15:00
Adv. Busisiwe Mkhwebane, openbare beskermer (OB), het glo die parlement gewaarsku dat regstappe kan volg as hy nie ligloop nie.
Die Sunday Times het berig dat Mkhwebane geskryf het aan Thandi Modise, speaker van die Nasionale Vergadering (NV), en gewaarsku het dat sy haar tot die hof sal wend as die parlement besluit om ’n proses voort te sit om haar uit haar pos te verwyder.
Modise het in Junie in ’n brief aan John Steenhuisen, DA-hoofsweep, bevestig dat sy versoek vir die ondersoek na Mkhwebane se geskiktheid vir haar pos na die parlementêre portefeuljekomitee oor justisie en korrektiewe dienste verwys sal word.
Die party het ook nóg ’n versoek tot die speaker gerig dat die OB ingevolge art.194 van die Grondwet verwyder moet word. Dit is die DA se derde poging om Mkhwebane uit haar pos te verwyder nadat vroeëre pogings deur die komitee gekelder is. Die mosie van die DA het gekom in die lig van die verskeie bevindings van die OB wat in die hof op hersiening geneem is.
Dit is die DA se derde poging om Mkhwebane uit haar pos te verwyder nadat vroeëre pogings deur die komitee gekelder is.
Mkhwebane het Vrydag ’n verslag bekend gemaak waarin sy bevind het dat pres. Cyril Ramaphosa die parlement “opsetlik mislei” en die etiese kode vir die uitvoerende gesag verbreek het.
Moloto Mothapo, parlementêre woordvoerder, het bevestig dat Modise ’n brief van Mkhwebane ontvang het.
Oupa Segalwe, Mkhwebane se woordvoerder, het ook Sondag bevestig dat die OB aan Modise geskryf het. Sy het egter nog geen terugvoer van Modise ontvang nie. Segalwe wou nie ’n afskrif van die brief aan die media beskikbaar stel nie.
Luidens die Sunday Times beskuldig Mkhwebane Modise in haar brief daarvan dat sy die Grondwet en die NV-reëls verbreek het deur Steenhuisen se mosie na die portefeuljekomitee te verwys. Na wat berig word, voer sy aan in haar brief dat hoewel die Grondwet gronde uiteensit vir die verwydering van die OB, het die “parlement geen spesifieke reëls” aanvaar oor die prosedure wat gevolg moet word om die OB uit sy of haar pos te verwyder nie.
Meer oor: Adv. Busisiwe Mkhwebane | Openbare Beskermer